Bèsties i plantes. La natura en les pintures de la capella Sant Miquel | Monestir de Pedralbes
Visita adreçada a cicle mitjà i superior de Primària
En les pintures de la capella de Sant Miquel hi ha escenes que tenen lloc a l’exterior. Els pintors del tres-cents comencen a emmarcar les seves pintures amb fons de paisatges on proliferen plantes, arbres, flors i alguna bèstia. Aquests elements, però, no són merament decoratius, sinó que tenen molt a veure amb les històries que s’expliquen en les pintures. A través de l’observació d’elements quotidians de la vida dels infants, s’entra en el món simbòlic de les pintures medievals.
Acostar-se a la comprensió de les pintures de Ferrer Bassa a partir de representacions properes als infants.
Conèixer la simbologia de les plantes i animals representats en l’art medieval.
Explicar la tècnica de la pintura al fresc que va utilitzar Ferrer Bassa per pintar la capella.
Descriure, analitzar i interpretar les imatges de la capella de Sant Miquel com a document històric.
Interès i curiositat per descobrir les manifestacions artístiques que ofereix l’entorn (museus, exposicions, representacions, festes populars...) i gaudir-ne.
Identificació de la diversitat de materials i de qualitats, així com de les tecnologies que s’utilitzen en la creació d’objectes artístics i imatges, mitjançant l’observació de produccions en l’entorn artístic i cultural, i en els mitjans de comunicació.
Identificació de maneres de viure i formes d’organització social en les imatges i els objectes; percepció i comprensió d’idees, valors o creences que desvetllen els objectes i les imatges; apreciació de la relació de l’entorn cultural i els aspectes personals dels artistes amb la creació d’objectes i imatges.
Comprensió i comunicació de les maneres de viure, les ideologies i les concepcions a través dels objectes i de les imatges. Percepció i comprensió de les atribucions de temps, lloc, gènere i classe que desvetllen els objectes i les imatges atenent al seu context social.